### 7.      Beslutning om forslag til strategien for Det Gode og Værdige Ældreliv

**Åbent**

Sagsnr.: 326-2016-45900       J.nr.: 29.00.00           Dokumentnr.:
Zara Clausen

**Sagstype**

Beslutning.

**Resume og sagens baggrund**

Forslaget til strategi for Det Gode og Værdige Ældreliv, der
er vedlagt i bilaget, har været i høring. Der er indkommet 8 høringssvar, som
er vedhæftet både enkeltvis og opsummeret i en samlet oversigt.

Af høringssvarene fremgår det, at de alle overordnet set
forholder sig positivt til strategien. Der er enkelte kommentarer, der giver
anledning til mindre ændringer i strategien.

**Indstillinger**

Direktøren indstiller, at:

1. Ændringerne i
strategien, som de fremgår af sagsfremstillingen, godkendes.

2. Strategien for Det
Gode og Værdige Ældreliv erstatter Ældrepolitikken.

**Behandling**

Ældre- og Sundhedsudvalget, Økonomiudvalget,
Kommunalbestyrelsen.

**Sagsfremstilling**

Forslaget til strategi for Det
Gode og Værdige Ældreliv har været i høring.

Strategien har været sendt i
høring hos Ældrerådet, Handicaprådet, Ældresagen, faglige organisationer,
frivillige sociale foreninger, patientforeninger, almene boligselskaber samt
hos andre kommunale samarbejdspartnere.

Der er i alt indkommet 8
høringssvar fra Handicaprådet, Ældrerådet samt kommunale enheder og [adresse]Svebølle
Rosa Svendsen.

Strategien er blevet udarbejdet
på baggrund af hensigtserklæring 24 fra budget 2016. Den sætter de strategiske,
de værdimæssige og de overordnede rammer for udviklingen af området samt
fastsætter mål og pejlemærker for indsats, tiltag og tilbud på ældreområdet
fremadrettet. Dermed er strategien med til at understøtte Kalundborg Kommunes
overordnede vision om, at kommunen er et godt sted at bo og leve. Strategien er
udarbejdet i sammenhæng med værdighedspolitikken, der blev vedtaget af
kommunalbestyrelsen den 29. juni 2016. Værdighedspolitikken danner derfor
grundlag for strategien.

Strategien er udarbejdet på
baggrund af visionen om, at:

*Velfærd handler om at skabe
mulighed for, at alle borgere kan leve et godt liv,*

*herunder et godt og værdigt
ældreliv. Mulighederne for et godt og værdigt ældreliv*

*formes i fællesskab og velfærd
er noget vi skaber sammen og i vores relationer til hinanden.*

Strategien indeholder 3 pejlemærker: Værdighed, samskabelse og
respekt for forskellighed. Pejlemærkerne uddyber den velfærdsforståelse
strategien bygger på, og er med til at skabe grundlaget for, hvordan der formes
gode og værdige ældreliv i fællesskab. Herefter præsenteres de punkter, der er
med til at sætte rammen for den fremadrettede udvikling på ældreområdet.
Punkterne omsættes efterfølgende i konkrete handleplaner.

*Høringssvar*

I høringssvarene fremgår det, at alle overordnet set
forholder sig positivt til strategien. Der er enkelte kommentarer, der giver
anledning til mindre ændringer i strategien.

Det anbefales, at det
indledningsvist præciseres hvem det "vi", der nævnes i strategien er,
som et "vi", der i bred forstand indbefatter både kommunale aktører,
civilsamfund m.fl., der løfter i fællesskab.

Ligeledes at strategien
gennemskrives, så udtryk som "den ældre" i så høj grad som muligt
undlades. Det kan give et indtryk af "os og dem", som ikke er i
strategiens ånd.

I afsnittet "Aktivitet og
bevægelse" anbefales det, at det specificeres, at dette også gælder for
kognitive svækkede borgere og ikke kun borgere med nedsat fysisk funktionsevne.

I afsnittet "Samvær og
sociale relationer" anbefales det, at der sættes fokus på rammerne for
sociale aktiviteter. Det er en nødvendighed, at der er gode fysiske rammer både
i forhold til borgere på plejecentre, og borgere der bor i eget hjem. Derudover
har der i processen omkring udarbejdelse af strategien været drøftelser i
forhold til at åbne plejecentrene op, og i højere grad bruge plejecenterenes
rammer til aktiviteter for borgere i eget hjem. Det anbefales, at der
indskrives en sætning om, at vi så vidt det er muligt, uden at tilsidesætte
beboernes behov, vil afsøge potentialet om at åbne plejecentrene mere.

I afsnittet "Borgere med
demens" bør sætningen "pårørende til ældre med demens, skal inddrages
i beslutninger om den ældre" omformuleres, så det bliver tydeligt, at det
ikke er de pårørende, der tager beslutningerne på vegne af den ældre, men derimod
den ældre selv.

I afsnittet "Kvalificerede
medarbejdere" anbefales det, at der også sættes fokus på vigtigheden af
kompetent og kvalificeret ledelse, især i forhold til udviklingsaspektet.

Derudover er der nogle konkrete
kommentarer, som det anbefales at tilrette i strategien:

· Side
1: I sidste sætning står der "Der vil forsat blive ydet den nødvendige
hjælp og støtte…." her anbefales det, at "omsorg" også
inkluderes.

· Side
5: Under "Vores forventninger" står der, at vi forventer ældre og
pårørende, der er åbne for at indgå i dialog omkring værdighed, herunder en
værdig død med medarbejdere. Det anbefales, at denne omformuleres, så det
tydeligt fremgår, at den værdige død ikke er sammen med medarbejdere.

· Side
6: Under "Vores forventninger" står der, at vi forventer ældre
borgere, der bringer deres kompetencer i spil. Det anbefales, at dette ændres
til ressourcer.

**Økonomiske konsekvenser**

I forbindelse med fordelingen af "værdighedsmilliarden"
fra Ældre- og Sundhedsministeriet, modtager Kalundborg Kommune 9,96 mio. kr.
til at realisere arbejdet med at omsætte værdighedspolitikken til konkrete
indsatser på ældreområdet.

Disponeringen af værdighedsmidlerne, der blev vedtaget på
Dennis Andreasen og Sundhedsudvalgsmødet den 6. juni 2016, følger værdighedspolitikken,
og harmonerer med strategien for Det Gode og Værdige ældreliv.

**Ældre- og Sundhedsudvalgets
møde den 3. oktober 2016:**

Anbefales.

**Økonomiudvalgets møde den 5.
oktober 2016:**

Anbefales.

**Bilag**

|  |  |
| --- | --- |
| Samlet oversigt over høringssvar - DGVÆ | [adresse] |
| Høringssvar | 326-2016-337575 |
| Forslag til strategi for Det Gode og Værdige Ældreliv 02. august 2016.pdf | 326-2016-271491 |